**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

----------- 2023 թվականի N -------Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԱՊՐԻԼԻ 28-Ի N 596-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերով՝ Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2022 թվականի ապրիլի 28-ի «**Ուսուցիչների կամավոր ատեստավորման, կամավոր ատեստավորման արդյունքով ուսուցչի դրույքաչափի և դրան հատկացվող հավելավճարի տրամադրման, կամավոր ատեստավորման**

**հանձնաժողովի ձևավորման կարգը հաստատելու մասին**» N 596-Ն որոշման հավելվածի՝

1. 4-րդ կետում «15 » թիվը փոխարինել «20» թվով:
2. 9-րդ կետում ««Հասարակագիտություն», «Ասորերեն լեզու», «Եզդիերեն», «Մայրենի լեզու (քրդերեն)» առարկաների ուսուցիչների ատեստավորումն իրականացվում է թեստավորման եղանակով:» բառերը փոխարինել «Հասարակագիտություն», «Նախնական զինվորական պատրաստություն, Ֆիզկուլտուրա առարկաների ուսուցիչների, ինչպես նաև «Ասորերեն լեզու», «Եզդիերեն», «Մայրենի լեզու (քրդերեն)» առարկաների ուսուցիչների և խմբակավարների ատեստավորումն իրականացվում է թեստավորման եղանակով» բառերով:
3. 11-րդ կետից հանել «Նախնական զինվորական պատրաստություն, Ֆիզկուլտուրա, բառերը:
4. 12-րդ կետն ուժը կորցրած ճանաչել:
5. 17.1-ին ենթակետը շարադրել հետևյալ խմբագրությամբ.

«1) հայտերի ընդունման սկիզբը և վերջնաժամկետը: Ատեստավորմանը մասնակցելու համար ուսուցիչները հայտերը կարող են ներկայացնել փետրվարի 1-ից մինչև առաջին ատեստավորմանը նախորդող 20–րդ օրը.».

1. 19-րդ կետում «էլեկտրոնային մատյանում (matyan.emis.am)» բառերից հետո ավելացնել «և ստանում են հաղորդագրություն՝ հայտն ընդունված լինելու վերաբերյալ:» բառերը:
2. 20-րդ կետի 3-րդ ենթակետում «սույն կարգի 10-րդ և 12-րդ կետերի» թվերը և բառերը փոխարինել «սույն կարգի 10-րդ կետի» թվով և բառերով:
3. 24-րդ կետում «սույն կարգի 11-րդ և 12-րդ կետերով» թվերը և բառերը փոխարինել «սույն կարգի 11-րդ կետով» թվով և բառերով:
4. 49-րդ կետը շարադրել հետևյալ խմբագրությամբ.

«49. Եթե ատեստավորման ընթացքում ուսուցիչն առանց թույլտվության դուրս է եկել ատեստավորման սենյակից, խոսել է այլ ուսուցիչների հետ, փոխել է տեղը, եթե գրավոր աշխատանքի ընթացքում ուսուցիչն արտագրել է, կամ նրա մոտ հայտնաբերվել է բջջային հեռախոս կամ այլ կապի միջոց, ապա ներկայացուցիչը պարտավոր է կենտրոնի ղեկավարի և պատասխանատու ներկայացուցչի մասնակցությամբ դադարեցնել նրա ատեստավորումը՝ այդ մասին արձանագրելով քննասենյակի ուսուցիչների խմբի ցուցակի «Նշում» սյունակում, և տեղյակ պահում ուսուցչին:»:

1. 55-րդ կետում «սույն կարգի 11-րդ և 12-րդ կետերում» թվերը և բառերը փոխարինել «սույն կարգի 11-րդ կետով» թվով և բառերով:
2. 70-րդ կետում «դրույքաչափը փոխվում է» բառերից հետո ավելացնել «ուսուցչական հետագա գործունեության ողջ ընթացքում՝» բառերը:
3. 72-րդ կետում հավելավճար է ստանում ուսուցչի ամբողջ աշխատավարձի համապատասխան տոկոսի չափով բառերը փոխարինել հավելավճար է ստանում դասավանդվող ժամերին համապատասխան օրենսդրությամբ սահմանված կարգով տրամադրվող աշխատավարձի նկատմամբ կիրառվող համապատասխան տոկոսի չափով բառերով:
4. 77-րդ կետը լրացնել նոր՝ 77.1 կետով՝ հետևյալ բովանդակությամբ.

«77.1 0-59 տոկոս արդյունք ցուցաբերած ուսուցիչների մասին տեղեկատվությունը, ըստ ենթակայության, նախարարությունը ներկայացնում է լիազոր մարմնին՝ տնօրենի կողմից տվյալ ուսուցչի համար սույն կարգի 78-րդ կետով սահմանված վերապատրաստումը և վերաատեստավորմանը մասնակցությունն ապահովելու համար:»:

1. 78-րդ կետը լրացնել նոր՝ 78.1 կետով՝ հետևյալ բովանդակությամբ.

«78.1) Հանրակրթական ծրագիր իրականացնող այլ հաստատություն ուսուցչի տեղափոխության դեպքում նոր հաստատության տնօրենը պարտավոր է ապահովել սույն կարգի 78-րդ կետով սահմանված պահանջները:»:

1. 80-րդ կետը շարադրել հետևյալ խմբագրությամբ.

«80. Հանրակրթական ծրագիր իրականացնող այլ հաստատությունում համատեղությամբ աշխատող ուսուցիչը ատեստավորվում է հիմնական աշխատավայրում դասավանդող առարկայից: Այն հաստատությունում, որտեղ ուսուցիչն աշխատում է համատեղությամբ, տվյալ ուսուցչի համար դրույքաչափի փոփոխություն չի կատարվում, և տրվում է միայն հավելավճար՝ սույն կարգի 72-րդ կետի պահանջներին համապատասխան:»:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱՊԵՏ՝ Ն. ՓԱՇԻՆՅԱՆ**